Κουτσοπόδι

Το Κουτσοπόδι είναι πεδινό χωριό του νομού Αργολίδας. 

 Γενικά στοιχεία 
Το Κουτσοπόδι βρίσκεται σε υψόμετρο 45 μέτρων στα βόρεια του Άργους, επάνω στον Αργολικό κάμπο. Διοικητικά υπάγεται στην κοινότητα Κουτσοποδίου της δημοτικής ενότητας Κουτσοποδίου του Δήμου Άργους - Μυκηνών. Από το 1997 μέχρι το και το 2010 το χωριό ήταν η έδρα του «Καποδιστριακού» Δήμος Κουτσοποδίου ενώ πριν από το 1997 ήταν κοινότητα της επαρχίας Άργους.

Σύμφωνα με την απογραφή του 2021 το χωριό έχει πληθυσμό 1.679 κατοίκων. Οι κάτοικοι ασχολούνται κυρίως με την γεωργία και λιγότερο με την κτηνοτροφία. Η γύρω περιοχή είναι εύφορη και καλλιεργούνται ελιές, εσπεριδοειδή, αμπέλια και οπωροκηπευτικά. Υπάρχουν επίσης και αρκετά εργοστάσια που ασχολούνται με την μεταποίηση της αγροτικής παραγωγής αλλά και με την κατασκευή συστημάτων άρδευσης.

Ως σημαντικό χωριό το Κουτσοπόδι συγκεντρώνει αρκετές υπηρεσίες που εξυπηρετούν και την γύρω περιοχή. Έχει υπεραγορά, τράπεζα, φούρνο, χασάπη, φαρμακεία, ταβέρνες, καφετέριες, βενζινάδικα και εμπορικά καταστήματα. Το χωριό έχει νηπιαγωγείο, δημοτικό σχολείο και Γυμνάσιο.

Σύμφωνα με τον Αντώνη Μηλιαράκη στο Κουτσοπόδι όπως και σ' ολόκληρο τον δήμο ζούσαν Αρβανίτες.

 Πληθυσμός 

Το Κουτσοπόδι από το 1879 μέχρι το και το 1928 παρουσίασε μικρή αύξηση πληθυσμού ενώ από το 1940 και μεταπολεμικά παρουσίασε σημαντική αύξηση μέχρι το 1991. Έκτοτε ο πληθυσμός έχει μειωθεί ελαφρά εξαιτίας και αποσχίσεων οικισμών. 
Διάγραμμα ιστορικής εξέλιξης πληθυσμού από το 1861 

 Αξιοσημείωτες προσωπικότητες 
 Τάσος Νέζος, αγωνιστής της επανάστασης του 1821
 Γιώργος Νέζος, ηθοποιός του θεάτρου και του κινηματογράφου (1909-1989)
 Τζιμ Λόντος (Χρήστος Θεοφίλου), Ελληνοαμερικάνος παλαιστής

 Παραπομπές 

Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών